SET ปิดเช้าบวก 9 จุด รับแรงซื้อหุ้นงบ “บจ.” ไตรมาส 2 โตเด่น
 SET ปิดเช้าบวก 9 จุด เก็งกำไรกระจายในหุ้นปัจจัยเฉพาะตัว คาดหวัง กนง.ทยอยขึ้นดอกเบี้ยแบบค่อยเป็นค่อยไป และเงินเฟ้อสหรัฐผ่านจุดสูงสุดแล้ว แนวโน้มตลาดช่วงบ่ายคาดบวกต่อเนื่อง ให้แนวรับที่ 1,605 จุด แนวต้านที่ 1,620 จุด 
 SET ปิดเช้าบวก 9 จุด เก็งกำไรกระจายในหุ้นปัจจัยเฉพาะตัว คาดหวัง กนง.ทยอยขึ้นดอกเบี้ยแบบค่อยเป็นค่อยไป และเงินเฟ้อสหรัฐผ่านจุดสูงสุดแล้ว แนวโน้มตลาดช่วงบ่ายคาดบวกต่อเนื่อง ให้แนวรับที่ 1,605 จุด แนวต้านที่ 1,620 จุด 
9 ส.ค. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยช่วงเช้านี้บรรยากาศการลงทุนในภาพรวมขึ้นมาเคลื่อนไหวโซนเหนือ 1,600 จุด จากความคาดหวังคณะกรรมการนโยบายการเงิน (กนง.) ปรับขึ้นดอกเบี้ยแบบค่อยเป็นค่อยไป และเงินเฟ้อของสหรัฐน่าจะผ่านจุดสูงสุดแล้ว จึงเป็นสัญญาณบวกต่อบรรยากาศการลงทุนในเอเชีย
อย่างไรก็ตาม ตลาดบ้านเราหุ้นที่ปรับขึ้นมากระจายไปหลายกลุ่ม หลังจากช่วง 2 วันที่ผ่านมาหุ้นที่เกี่ยวข้องดอกเบี้ยปรับขึ้น วันนี้กลุ่มแบงก์ไม่ได้คึกคักมากนัก แต่ DELTA, SABUY ขึ้นมาไต่ดีตอบรับงบออกมาดีกว่าคาด รวมถึงหุ้นที่มีปัจจัยเฉพาะตัว
สำหรับภาพ SET Index มีแนวต้านสำคัญเป็นเป้าหมายเก็งกำไรรอบนี้ในโซน 1,630-1,650 จุด ทำให้มีอัพไซด์ไม่มากนัก จึงควรเลือกเก็งกำไรรายตัว อาทิ หุ้นกลุ่มเปิดเมือง ที่มิทิศทางเป็นบวก หุ้นเกี่ยวกับท่องเที่ยว ห้างสรรพสินค้า กอง REIT ส่วนค้าปลีกในระยะสั้นรับแรงกดดันจากผลประกอบการไตรมาส 2/65 ไม่ค่อยดี แต่คาดวาจะฟื้นในครึ่งปีหลัง ขณะที่กลุ่มธนาคารอาจผันผวนจากผลประชุม กนง.ส่วนกลุ่มไฟแนนซ์อาจรับผลกระทบจากความกังวลหนี้ NPL ถ้าไม่ได้เป็นปัญหา หลังการประชุมกนง.ก็น่าจะปรับขึ้นไม่มาก แต่ราคาอยู่ในโซนต่ำ Valuation เทรดบน P/E ต่ำกว่าเมื่อช่วง 3-4 ปี
ด้านแนวโน้มการลงทุนในช่วงบ่าย นายกิจพล คาดว่า ตลาดน่าจะบวกขึ้นต่อไปได้ในกรอบ 1,613-1,620 จุด พร้อมให้แนวรับที่ 1,605 จุด แนวต้านที่ 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,474.48 ล้านบาท ปิดที่ 530.00 บาท เพิ่มขึ้น 24.00 บาท
AOT มูลค่าการซื้อขาย 1,421.07 ล้านบาท ปิดที่ 72.50 บาท เพิ่มขึ้น 0.50 บาท
KBANK มูลค่าการซื้อขาย 1,355.93 ล้านบาท ปิดที่ 149.50 บาท ราคาไม่เปลี่ยนแปลง
SABUY มูลค่าการซื้อขาย 1,328.51 ล้านบาท ปิดที่ 20.90 บาท เพิ่มขึ้น 0.70 บาท
PTTEP มูลค่าการซื้อขาย 1,205.00 ล้านบาท ปิดที่ 154.50 บาท เพิ่มขึ้น 0.50 บาท